Etter ett års opphold i Hellas dro han tilbake til hjemlandet, hvor han skrev under på en kontrakt med KF Tirana i forkant av 2005/2006-sesongen. I sin første sesong scoret han 29 mål på 33 seriekamper, og bidro med det sterkt til at klubben vant Kupa e Shqipërisë. I tillegg ble han toppscorer i den albanske serien. Salihi fulgte opp med scoringer i første halvdel av 2006/2007-sesongen med 13 mål på 17 seriekamper, før han ble solgt til den østerrikske klubben SV Ried.